# Bela Rakosi

### Izvor: Wikipedija

Barun Bela Rakosi je fiktivni lik iz stripa Zagor. On je vampir koji dolazi iz Mađarske.

Rakosijevo prezime je zapravo Korasi ali ga je po vampirskim običajima anagramski obrnuo u Rakosi. Rakosi je star barem 700 godina. U 17. stoljeću zagledao se u transilvansku groficu Yleniju Vargu te ju odabrao da mu bude družica u vječnom životu. Preobrazio ju je u vampira a kada ju je njen zaručnik Alexander Wallace pokušao spasiti, Rakosi ga je ubio. Rakosi i Ylenija su se razišli 1740. na krunidbi austrijske carice Marije Terezije u Beču 1740. Rakosi je nakon toga još otprilike stoljeće lutao Austro-Ugarskom no kako više nije želio riskirati život u ratovima, pobunama i kontrarevolucijama, preselio je u Sjevernu Ameriku. Naselio se u blizini gradića Fairmont i počeo hraniti krvlju njegovih stanovnika. Namjeravao je i mladića Alberta Parkmana preobraziti u vampira no u zadnji tren ga je spriječio Zagor. Borba koja je uslijedila između njih dvojice potrajala je do zore i na dodir sunčevih zraka, Rakosijevo tijelo se raspalo u prah.

Rakosi je bio mrtav ali njegovi sluge su uzeli njegove ostatke i odjeću te u noći punog mjeseca, uz pomoć čarobnog obreda, uspjeli oživjeti Rakosija. On je zatim zavladao jednim gradićem i njegove stanovnike pretvorio u svoje robove tj. stvorenja slična vampirima bez slobodne volje. No u tom gradu je živio i Parkman sa svojom ženom Aline koju je Rakosi odabrao za družicu. Zagor i Parkman su napali Rakosija upravo u trenutku kada je pokušaovao ubiti Aline te je Pakman pogodio Rakosija kolcem u srce te je ovaj nestao u rijeci.

Kolac nije ubio Rakosija ali on je dospio u stanje slično komi te je bio nesposoban micati se dok ga je rijeka nosila. Malo prije zore vir je povukao Rakosija i on je završio u podzemnoj pećini kojom je rijeka prolazila. Ondje su se njime hranili štakori dok ga nije spasila poludjela gospođa Fairchild smatrajući ga za svog davno umrlog muža. Ona ga je odvela u svoju kuću u Black Townu, napuštenom rudarskom gradu. Rakosi se ondje oporavio te mu se ondje prudružila i Ylenija dovodeći mu Zagorovu ljubav barunicu Fridu Lang i pukovnika Ferenca Korasija, lovca na vampire. Zagor se uspio uvući u Rakosijevu grobnicu te osloboditi Fridu i pukovnika Korasija. U konačnom obračunu Ylenija se okrenula protiv Rakosija te je u borbi sa Zagorom Rakosi završio u plamenu. No moguće je da je preživio jer je viđena sjena u obliku šišmiša kako napušta zapaljenu kuću.

Dobavljeno iz "http://hr.wikipedia.org../../../b/e/l/Bela_Rakosi_1fb8.html"

Kategorija: Likovi iz stripa Zagor

##### Views

- Članak
- Razgovor
- Trenutna inačica

##### Traži